Държавен вестник, бр. 22, 2014 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  22
(ЕС) № 600/2012 на Комисията от 21 юни 
2012 г. относно проверката на докладите за 
емисии на парникови газове и на докладите 
за тонкилометри и относно акредитацията 
на проверяващи органи съгласно Директива 
2003/87/ЕО на Европейския парламент и на 
Съвета (ОВ, L 181/1 от 12 юли 2012 г.), наричан 
по-нататък „Регламент (ЕС) № 600/2012“, или 
верификатори, правоспособни да верифицират 
проекти по механизмите за съвместно изпъл­
нение и чисто развитие.
(2) Бенефициери на проекти по НСЗИ и 
органите на НДЕФ не могат да отказват достъп 
и предоставяне на данни на акредитираните 
организации, които са им необходими за 
оценката и верификацията на изпълнението 
на проектите и договорите.
Раздел IІI
Механизми за съвместно изпълнение и чисто 
развитие по Протокола от Киото
Чл. 28. (1) Министърът на околната среда 
и водите одобрява дейности по проекти, гене­
риращи единици редуцирани емисии (ЕРЕ) и 
сертифицирани единици редуцирани емисии 
(СЕРЕ) по Протокола от Киото.
(2) Министърът на околната среда и води­
те одобрява само дейности по проекти, при 
които централното управление на всички 
участници е установено в държава – страна 
по Протокола от Киото, или в държава, или 
федерална, или регионална единица, свързани 
с ЕСТЕ по силата на международен договор.
(3) Не се издават ЕРЕ с цел намаляване 
или ограничаване на емисии на парникови 
газове от дейности, които се включват в 
обхвата на този закон и на Регламент (ЕС) 
№ 550/2011 на Комисията от 7 юни 2011 г. за 
определяне съгласно Директива 2003/87/ЕО на 
Европейския парламент и на Съвета на някои 
ограничения, приложими за използването на 
международни кредити за намалени емисии 
от проекти, отнасящи се за технологични 
газове (ОВ, L 149/1 от 8 юни 2011 г.), наричан 
по-нататък „Регламент (ЕС) № 550/2011“.
(4) Министърът на околната среда и водите 
издава заповед за отчитане на генерираните 
от одобрени дейности по проекти ЕРЕ на 
парникови газове и прехвърляне по посочена 
партида от вносителя на проекта в НРТКЕПГ.
Чл. 29. Министърът на околната среда и 
водите издава инструкция за одобряване на 
проекти, генериращи ЕРЕ, в съответствие със:
1. решенията, приети по РКОНИК и Про­
токола от Киото;
2. европейското законодателство в областта 
на изменението на климата;
3. международни критерии и инструкции за 
производство на енергия от водноелектрически 
централи с мощност над 20 MW, в частност 
съдържащите се в доклада на Световната 
комисия по язовирите „Язовири и разви­
тие – нова рамка за вземането на решения“ 
от ноември 2000 г.;
4. недопускането на неблагоприятно еко­
логично и социално въздействие в случаите 
на дейности по проекти за производство на 
енергия от водноелектрически централи с 
мощност над 500 MW.
Г л а в а  ч е т в ъ р т а
ЕВРОПЕЙСКА СХЕМА ЗА ТЪРГОВИЯ
С ЕМИСИИ
Раздел I
Общи разпоредби
Чл. 30. (1) Република България е участник 
в ЕСТЕ.
(2) Европейската схема за търговия с 
емисии е открита за участие на физически и 
юридически лица от държавите – членки на 
Европейския съюз, както и на физически лица 
и юридически лица от трети страни, с които 
Европейският съюз е сключил споразумения 
за взаимно признаване на квоти между ЕСТЕ 
и други схеми за търговия с емисии на пар­
никови газове.
(3) Европейската схема за търговия с емисии 
обхваща инсталациите, извършващи дейности 
по приложение № 1, и авиационните дейности 
по приложение № 2.
(4) Разпоредбите на тази глава се прила­
гат за периода 2013 – 2020 г. и ако не бъде 
предвидено друго в правото на Европейския 
съюз, за всеки следващ период на действие 
на ЕСТЕ.
Раздел ІІ
Разрешителни за емисии на парникови газове
Чл. 31. Експлоатацията на нови и действа­
щи инсталации за категориите промишлени 
дейности по приложение № 1 се разрешава 
след издаването на разрешително за емисии 
на парникови газове по реда на наредбата по 
чл. 5, т. 1.
Чл. 32. (1) За издаване на разрешително 
за емисии на парникови газове операторът на 
инсталацията подава заявление до изпълни­
телния директор на ИАОС.
(2) Заявлението по ал. 1 включва описа­
ние на:
1. инсталацията и различните режими на 
нейната експлоатация, включително използ­
ваната технология;
2. суровините и спомагателните материали, 
чието използване може да доведе до емисии 
на парникови газове;
3. източниците на емисии на парникови 
газове от инсталацията;
4. планираните мерки за мониторинг и 
докладване в съответствие с изискванията 
на наредбата по чл. 5, т. 1.